Уроци по испански София - Варна - Бургас | Курсове Давитоз\nКурсове по испански София - Варна - Бургас\nУроци по испански за деца и възрастни\nОбучението по испански в Давитоз се отличава с подчертана практическа подготовка. В нашите школи в София, Варна и Бургас в приятна обстановка и с помощта на опитни преподаватели можете да подобрите и затвърдите знанията си по езика и да натрупате опит в говоренето и писането на испански език. Често задаваните от Вас въпроси са:\nНашите курсове по испански за възрастни са 6 седмични, като занятията са 2 пъти седмично по 3 учебни часа.\nВходящ тест можете да направите безплатно в нашите офиси в София, Варна и Бургас или онлайн като кликнете ТЕСТ ПО ИСПАНСКИ.\nЗа всеки от изпитите по Международната Езикова Рамка, както и за официалните испански изпити DELE и други.\nИма отделни групи по испански за възрастни, деца и ученици. Нашите преподаватели подготвят своите уроци така, че да са пригодени за възрастовата група на курсистите.\n- В курсовете за възрастни се работи по международно признатата система "Nuevo Ven", a в индивидуално обучение по същата програма или по програми, които курсистът е избрал.\n- Специализираното обучение по бизнес испански, испански в сферата на туризма, юридически испански и други се провежда по специфични материали.\n- В курсовете за деца и ученици се използват най-често системите "Trotamundos" и "Chicos Chicas", но според възрастта има и други учебници, като за помощ в училище се съобразяваме с програми, одобрени от Министерство на образованието и науката.\n- При подготовка за изпити ДЕЛЕ, кандидатстудентски и други изпити обучението се извършва по специализиран за дадения изпит учебник. При подготовка за матура се ползват програми, одобрени от МОН.\nДа, обучението по испански в Давитоз е насочено към практическата част на езика, провеждането на диалози и слушането на автентични разговори. Чрез пресъздаване на ежедневието, курсистите са поставяни в реални ситуации, които те ще срещат при общуването си на испански.\nОсновните нива са 4. Над тях има и специализирани надграждащи, ползвани например с цел работа като лекар в чужбина или за следване в университет.\nКога има започващи курсове по испански?\nГруповите курсове за всяко ниво започват в началото и в средата на всеки месец. Индивидуалното обучение стартира по уговорка.\nЦентър Давитоз провежда висококачествено обучение по испански, следствие на дългогодишна работа и отличен преподавателски състав. Всеки един преподавател притежава теоретични и практически знания и умения.\n- обща подготовка по испански език 288 лв/ група, 346 лв/ индивидуално\n- матури след 12 клас и кандидатстудентски изпити по испански език 346 лв/ група, 389 лв/ индивидуално\n- изпитите DELE и други по-редки изпити по испански 432 лв/ индивидуално\nВАЖНО: За курсисти на Давитоз изпитите по Международната Езикова Рамка и издаването на сертификат са безплатни. За тези, които не са посещавали уроци в Давитоз, а желаят да се явят само на изпит, цената на изпита и издаването на сертификат е 144 лв.\nОнлайн курсовете в Давитоз са лицензирани международно. Този вид уроци са изключително подходящи за хора, които искат да пестят време и да не пътуват. Ползва се система от онлайн базирани учебни материали и са нужни само слушалки, микрофон и стабилна интернет връзка за да подобрите вашия испански. За повече информация за онлайн обучението натиснете тук.\nПламен Николов: "В час по испански ми беше интересно. Учителят може да обяснява добре и да отговаря на всички въпроси."


Откриха непозната ДНК, която може да е на чудовището от Лох Нес\nНачало Любопитно Откриха непозната ДНК, която може да е на чудовището от Лох Нес\nЗагадката на т. нар. Лохнеско чудовище /Неси/ може би е една стъпка по-близо до разбулването си, след като учени откриха непозната ДНК в езерото в шотландските планини, пише „Експрес“.\nНеси е чудовище от фолклора, за което се твърди, че обитава водите на езерото Лох Нес в Шотландия. То си спечели световна известност в продължение на близо един век поради поредица от свидетелства за странни наблюдения в езерото. Най-често е описвано като голямо на размери и с дълъг врат същество, с една или повече гърбици, които се подават над водата.\nФизическите доказателства обаче са твърде оскъдни. Научната общност се отнася към Неси като към феномен без реална биологическа основа, обяснявайки го с измами, голямо желание на ентусиасти и объркване на тривиални обекти с животното.\nД-р Нийл Джемъл от университета в Отаго обаче постави на изпитание това отоншение, след като научният му екип от Нова Зеландия извлече генетични проби от различни дълбочини на езерото, за да установи какво живее вътре.\nРезултатите се оказаха, меко казано, странни.\nПърво, в езерото имало значително количество ДНК от змиорки.\n„Не можем да отхвърлим възможността Неси да представлява гигантска змиорка. Гмуркачи са съобщавали, че са виждали змиорки, дебели колкото крака им в езерото. Дали преувеличават, или не, не мога да преценя, но съществува възможност за много големи змиорки в езерото. По отношение на това дали може да надхвърлят на големина 4 метра, както казват някои свидетели, аз като генетик мисля, че възможността от мутации и нормални вариации е много голяма. Не изглежда невъзможно нещо да порасне до такива необичайни размери“ – каза той.\nОсвен това д-р Джемъл призна, че 20% от събраната ДНК остава неидентифицирана, което също оставя отворена възможността в езерото да има непознато същество.\nЛовците на Неси коментираха, че дори и малко количество неидентифицирана ДНК е достатъчно, за да се продължи търсенето. Стив Фелтъм, който държи световния рекорд на Гинес по най-дълго киснене на бреговете на Лох Нес в дебнене на чудовището, каза през „Телеграф“, че продължава да търси. По думите му дори и малките деца знаят, че в Лох Нес живеят змиорки, а хората са виждали големи непознати същества от години.\nИзучаващите Лохнеското чудовище посочват, че има дузина свидетелства за Неси в шотландската история, които се простират назад чак до 500-а година след Христа, когато местни хора са издълбали изображение на водно същество в останали досега камъни.\nМеждународна известност случая доби чак през 1933 година, когато двойка разкри пред местен вестник, че е видяла огромно животно „да се върти и плъзга по водната повърхност“. Тогава Неси стана сензация за една нощ и много медии пратиха репортери на бреговете на езерото с надежда да го видят. Среща нямаше, но бяха открити странни следи.\nИстерията достигна върха си през 1934 година, когато фотограф даде изображение на динозавроподобно същество, което изплува от дълбините. Снимката стана световноизвестна, но през 1994 година се доказа, че е измама.\nТова не разколеба ентусиастите, а през 60-те години в езерото са пращани няколко експедиции със сонари, за да разбулят мистерията. Нищо окончателно не се откри, но при всяка от експедициите сонарните оператори засякоха големи подводни подвижни обекти, които не успяха да обяснят.\nпредишна статияКоронавирусът удари китайските акции, централната банка ще подпомага икономиката\nСледваща статия„Юрактив“: България остана единствената страна, която не получи намаление на цената от „Газпром“\nЧудовището от Лох Нес се показа за първи път през новото десетилетие\nЗастреляха чудовищния вълк, тероризиращ селата в Балкана (СНИМКИ)


BWL в Нюрнберг, Статия от мен в "Образование в чужбина"\nСупер, мотивира ме!\nГоре долу, нищо по различно от останалите.\nот Lancealot » 29 Април 2007, 14:08:37\nпреди време писах една статия за моя уни и се появи в априлския брой. Смятам, че е информативна за всеки, който се интересува от следване в Нбг.\nhttp://mankiw.hit.bg/statia.pdf - линк\nhttp://studyabroad.dir.bg/bg/index.html - и самия сайт на списанието. Бтв това на корицата съм аз.\nНадявам се да ви хареса и пожелавам успех на всички, които са мотивирани и искат да направят нещо повече!!\nRe: BWL в Нюрнберг, Статия от мен в "Образование в чужбина"\nот info_france » 29 Април 2007, 14:18:05\nLancealot написа: Бтв това на корицата съм аз.\nНа мен лично много ми хареса. Изчерпателна е. Благодаря, че я пусна във форума. Виждам, че си мотивиран и ти желая успех.\nот MapTu4ka » 8 Май 2007, 23:42:58\nВинаги е приятно да видиш някой, който е достатъчно мотивиран, пълен с идеи, желание за работа. Браво!\nот estira » 9 Май 2007, 00:09:00\nДам, шапка долу! И на мен статията ми хареса! Ако всички са съгласни бих я предложила за виртуалната ни библиотека.\nот Mr.Bombastic » 9 Май 2007, 00:25:42\nЛанселот съгласен ли си да я публикуваме при нас?\nот wawy4ka » 9 Май 2007, 10:55:34\nСтрахотен си, много точно и изчерпателно и обективно си написал статията. Браво\nот AnGeLy » 9 Май 2007, 14:06:55\nFAU не е единственият немски университет, който е разположен в два града, забравил си Уни Есен-Дуисбург! Освен това BWL не е бизнес администрация!!!\nот copland » 9 Май 2007, 14:26:15\nИзвинявам се, че и аз "барабар Петко с мъжете". ама Унито в Кобленц не е ли и то в 2 града?\nот jorko » 9 Май 2007, 19:12:53\nAnGeLy написа: BWL не е бизнес администрация!!!\nbusiness administration (Amer.)\tdie Betriebswirtschaftslehre\ti\nbusiness and administration\tdie Betriebswirtschaftslehre\ti\nbusiness economics pl. (Brit.)\tdie Betriebswirtschaftslehre\ti\nbusiness management [comm.]\tdie Betriebswirtschaftslehre\ti\nbusiness studies pl. [econ.]\tdie Betriebswirtschaftslehre [Abk.: BWL]\nв CV-тата, които съм виждал на английски, също е business administration\nТова беше само за уточнение. Иначе, найстина полезна статия.\nот AnGeLy » 9 Май 2007, 23:03:59\nСпоред woerterbuch.info :\nBetriebswirtschaftslehre business economics\nBetriebswirtschaftslehre industrial economics\nBetriebswirtschaftslehre industrial management\nBetriebswirtschaftslehre managerial economics\nАз съм 100% сигурна, 4е не е бизнес администрация, по-скоро микроикономика, но е абсурд да е бизнес администрация!\nот criyo » 10 Май 2007, 00:32:17\nЗависи какво е имал предвид авторът. Бизнес Администрация е събирателно понятие за магистърска степен на икономическите специалности...тоест ако приемем че Диплом отговаря на Магистър (което поне твърдят немските колеги), то изразът е напълно правилен. Ако обаче учиш Бакалавър Студиенганг, това още не е бизнес-администрация.\nот bgpower » 10 Май 2007, 09:08:04\nAnGeLy написа: Аз съм 100% сигурна, 4е не е бизнес администрация, по-скоро микроикономика, но е абсурд да е бизнес администрация!\nМикроикономика е абсолютна грешка в конкретния случай. Просто няма възможност да е това. Аз лично изхождам от собствения си опит и знания по немски, като за мен BWL в български превод е Стопанско управление /за това съм доста сигурен/. Можете вие обаче да се включите как е Стопанско управление на английски. Принципно обаче и немци съм чувал да го превеждат Business administration. Този спор най-лесно може да се реши, от някои, кандидатствал в САЩ например с немска диплома и е трябвало просто да си преведе името на предметите.\nот AnGeLy » 10 Май 2007, 11:39:38\nbgpower, и аз знам, 4е на български е стопанско управление, това съм абсолjuтно сигурна. И понеже статията е предназна4ена за българи и VWL е преведено като макроикономика, е редно да бъде използвано българското понятие за BWL. В БГ бизнес администрация и стопанско управление са разли4ни не6та!\nНа някои спорът може да им се струва дребнав, но според мен има голямо зна4ение особено за родителите, които се опитват да насо4ат децата си.\nот bgpower » 10 Май 2007, 12:06:18\nТова определено! И преводът на VWL като макроикономика е грешен. VWL на български е просто икономика.\nАбе тури му пепел дето се вика. Абсолютно права си всеки случай, че в БГ бизнес администрация и стопанско управление е съвсем различно нещо. За Германия обаче не съм сигурен, защото братовчед ми учещ в американски университет някакъв в Хайделберг учи специалност "Бизнес администрация", а пък като материал си е същото като моя BWL.\nДа ти кажа нямам идея къде е истината...\nот AnGeLy » 10 Май 2007, 18:07:39\nbgpower написа: И преводът на VWL като макроикономика е грешен. VWL на български е просто икономика...\nПолитикономия го пише из ре4ниците


Последен шанс за Рилски в Европа – Тема Спорт\nПоследен шанс за Рилски в Европа\n27 окт. | 6:40\nПоражение от Киев днес ще остави самоковци извън битката за втората фаза на ФИБА Къп\nРилски спортист приема украинския Киев Баскет днес от 19:00 часа в последния си шанс да запази някакви надежди за евентуално преодоляване на първата групова фаза във ФИБА Къп. Носителят на Купата и Суперкупата на България стартира с две поражения в поток В и е опрян до стената. Единствената опция пред състава на Людмил Хаджисотиров е победа тази вечер, като тя трябва да бъде постигната срещу тим, който все още няма поражение в групата. Украинците ликуваха в своите откриващи две срещи, като на свой ред те ще опитат да направят нова, голяма крачка към спечелване на потока.\nЗа разлика от представянето си в Европа, баскетболистите на Киев правят колеблив сезон в местното първенство. Украинците са на пето място в подреждането, с 5 успеха от 8 двубоя. Те обаче идват с повишено самочувствие в Самоков, след като в последния кръг изненадаха Будивелник със 75:70 като гост.\nРилски пък е на противоположният полюс. Българският тим няма победа във втория по сила турнир на международната федерация, но пък не е допуснал поражение на домашна сцена. Съставът на Удо Хаджисотиров е 3-0 в НБЛ, като спечели и Суперкупата на страната. За да опитат да повторят представянето си във ФИБА Къп от миналия сезон, когато достигнаха до 1/8-финалите обаче, самоковци трябва задължително да спечелят днес. Нова загуба ще означава край на амбициите им да преодолеят първата фаза.\nГолемият проблем за Рилски тази вечер се очертава да бъде борбата под коша. Украинците доминират на този показател, като в първите два кръга са хванали средно 39 топки, докато за самоковци цифрата е едва 30. Домакините превъзхождат по отношение стрелбата от далечно разстояние с 44.4 срещу 34.7 процента, но отстъпват и в защита при 4 срещу 9 отнети топки на двубой.


Писалка - Classic Century Black Gold - store.bg\nОфис Писане, чертане и коригиране Писалки Писалка - Classic Century Black Gold - От серия...\nКаталожен номер CROSSAT0086-110MF\nПисалката има метално тяло с покритие от черен лак и елементи с 23 каратово, златно покритие. Тя е снабдена с клипс за удобно закачане и изтегляща се капачка без винт. Корпусът на писалката е разширен, което позволява поставянето на конвертор или пълнител с мастило. Комбинирайте я с луксозен тефтер и направете подарък на бизнес партньор, член на семейството или близък приятел. Писалката се предлага в луксозна, подаръчна кутия, с 2 броя резервни пълнители с черно мастило.\n2 пълнителя с черно мастило\nЗа да оцениш продукта "Писалка - Classic Century Black Gold", избери цифрата отговаряща на твоята оценка по десетобалната система:\nПишещи средства от серия "Classic Century" - пълен списък\nГума фабер кастел\nЦени: 62.40÷70.20 лв.\nХартиени кърпи за ръце от серията "Dry Tech" на "Papernet"\nИзползваните в представянето на "Писалка - Classic Century Black Gold - От серия "Classic Century"" текстови, графични и други материали са собственост на носителите на авторските им права.


Кабинетът одобри коригирания вариант на ПРСР - stznews.bg\nКабинетът одобри коригирания вариант на ПРСР\nпубликувано на 11.02.2015 г. | Категория: Икономика\nАктуализираният вариант на програмата за развитие на селските райони ще бъде изпратен днес на ЕК и в него са отразени 426 забележки, които е получила първата версия на ПРСР от юли миналата година.\nБюджетът на програмата е над 2,9 млрд. евро, от които 2,4 млрд. евро са предоставени от Европейския земеделски фонд за развитие на селските райони. Общият бюджет на новата ПРСР спрямо старата обаче е намален с повече от 10%.\n„Новата програма дава приоритет на подкрепа и повишаване на конкурентоспособността на българските земеделски стопанства, като над 1 млрд. евро от програмата са заделени за инвестиции в тези стопанства“, обясни Танева.\nВторият основен приоритет е биологичното производство с бюджет над 5 пъти повече, отколкото в старата програма. За първи път ще се прилага мярка за биологично животновъдство.\nЗа първи път ще се приложи и мярка за подкрепа на традиционни сортове и видове растения, каквито например са лавандулата и маслодайната роза.\nНовата ПРСР ще е фокусирана и върху малките стопанства, като за първи път ще има подмярка за тях. Бюджетът за това е увеличен във втория вариант на програмата на 110 млн. евро от 90 млн. евро в първия.\nТанева уточни, че увеличените бюджети по някои мерки са за сметка на орязване на парите за техническа помощ, която по думите й е била мярка, свързана със скандали в миналото. По-малко пари ще има още за трансфер на знания и действия по осведомяване, консултантски услуги, сътрудничество.\n„Площните мерки по програмата ще стартират с кампанията за директни плащания, която започва от 1 март“, съобщи министърът.\nОт тази дата ще стартират и мярка 10 - Агроекология и климат, мярка 11 – Биологично земеделие, мярка 12 - Плащания по Натура 2000 и рамковата директива за водите, мярка 13 - Плащания за райони, изправени пред природни или други специфични ограничения.\nЗам.-министърът на земеделието Васил Грудев обясни, че бюджетът на ПРСР е разпределен между 18 мерки.\nОт края на март ще стартира и мярка 4.1 Инвестиции в земеделските стопанства, за което се предвижда индикативен бюджет от 150 млн. евро.\nВ края на май - началото на юни ще бъде отворена и мярката „Млад фермер“ с индикативен бюджет от 35 млн. евро.\nЕтикети: министерство на земеделието, програма за развитие на селските райони


За цветята, гората, храната и ... хората: 2010\nЦената на доматите през ноември\nПрез ноември цената на доматите по пазарите спада спрамо октомври. Това се дължи на намаленото търсене, както каза един производител на домати. По това време започва усилена косумация на трушии.\nОсвен това доматите трудно се съхраняват на откритите сергии, защото може да се получат и доста ниски нощни температури.\nНезависимо от топлите ноемврийски месеци в последните години малката продължителност на слънчевото греене е недостатъчна за сравнително естествено отглеждане на есенни домати.\nНашите от село достигнаха до степен на сравнително малки зелени домати, които може да се използват за трушия или други видове салати от зелени домати.\nЦената на доматите в малките магазини се запази в общи линии, а може би малко се е повишила, като там известна част (ако не и повечето) са вносни.\nПочти през цялото време нямаше био домати, като в Пикадили са заредили чак в края на месеца.\nЦената на доматите през ноември 2009\nЦената на доматите през октомври 2010\nПикадили/09ноември2010 - по избор Български - 3,10; опаковани Български - 2,10; розови - 4,95 ;\nПикадили/09ноември2010 - по избор Български - 2,45; опаковани Български - 2,65;\nПазар Младост 1/09ноември2010 - 1,20 - малки; 1,50 - 1,80 - основна цена; 2,20 - големи;\nБукурещ, магазин Мега (може би нещо като Фантастико)/16ноември2010 - 7.90 леи (1 лев, е 1,7935 леи, което значи цена 4.40лева за килограм);\nПикадили/19ноември2010 - по избор Български - 2,45; опаковани Български - 2,69; розови - 3,95 ; розови, опаковани - 5,45 ;\nБила/20ноември2010 - 2,99 - произход Македония;\nКауфланд/20ноември2010 - 2,39;\nДенонощен магазин в Лозенец/20ноември2010 - 2,50;\nПикадили/22ноември2010 - по избор Български - 3,25; опаковани Български - 3,39; розови - 3,95 ; розови, опаковани - 5,45 ;\nСергия Ал.Стамболийски/23ноември2010 - от 2.40 до 3.20, разпределени по големина;\nБудка Мадрид/23ноември2010 - 2.40;\nПазар Младост 1/26ноември2010 - 1,50 - 1,60 - основна цена, но имаше и 1,20;\nПикадили/29ноември2010 - по избор Български - 3,15; опаковани Гръцки - 3,10 ; розови - 4,35 ; био - 3,89 за опаковка 500гр, доста дребни, но много бройки; био Чери - 3,89 за опаковка 250гр; био Чери - 7,15 за опаковка 500гр;\nПазар Граф Игнатиев/30ноември2010 - 2,20 - 2,50 - основна цена, но имаше и 1,60;\nХризантемите в двора на село започнаха мпо-масово да цъфтят чак в средата на ноември.\nНякои видове хризантеми са известни като Димитровчета, което е свързано с времето за цъфтене.\nМайка каза, че според нея те били изчакали да се застуди. И можело да е възможно, че по тях да се разбере кога ще падне общатата температура до такава, която е благоприятна за цъфтенето им. По-така казано кога ще застудее и до кога може да се държат доматите неприбрани през есента.\nВсичките ни останали хризантеми са от купените по разни поводи в саксии. Но на няколко години умират, по-скоро от суша през лятото.\nПубликувано от Boriana Boeva в 21:29 ч. 1 коментара Връзки към тази публикация\nЕтикети: време, есен, хризантеми, цвят\nМодел на поведение суеверие и потребление.\nТова е онова, което бих определила като две водещи линии във филма Екс лист по Фокс лайф. Аз докато напиша статията те спряха да го дават, но ще почната да го повтарят сигурно скоро.\nСуеверието според мен е форма на мързел. Хората, които са суеверни обикновено ги причислявам поне към категорията леко мързеливи. Въпреки, че не се изтъква суеверието това е водещия мотив на филма. Гледачката на главната героиня и "предсказва", че ако не се ожмъжи в следващата година за някой от бившите си гаджета (екс лист) няма да се омъжи никога.\nВсе пак главната героиня много се старае по адрес на мъжете, което я прави немързелива, и има цветарски магазин, заради което ми е симпатична.\nВъв филма има достатъчно неща, които се купуват и правят за приятно изкарване, които по заобиколен начин подтикват към яко потребление. За да си прекарваме добре.\nПубликувано от Boriana Boeva в 0:02 ч. 0 коментара Връзки към тази публикация\nЕтикети: модел на поведение, сериал, хората\nПрез октомври все още има останали домати от летните, които са доста вкусни, но те имат малко неугледен вид. Заедно с това има домати засадени за късни в оранжерийно място, но може би расли при открита оранжерия.\nИ вече има пластмасови домати, които са с подозрителен сорт и начин на гледане, като обикновено са вносни. Такива са доматите през зимата в магазините у нас.\nНа снимката са домати, които са от женски пазар с доста странен вид, всеки със собствен цвят и т.н., но те се оказаха много хубави на консистенция и вкус.\nЦената на доматите през октомври 2009\nПикадили/01октомври2010 - по избор Български - 1,85; опаковани Български - 2,69 ; био Чери - 1,89 за опаковка 250гр;\nПикадили/04октомври2010 - по избор Български - 1,85; опаковани Български - 2,69 ; розови - 3,85 ; био - 1,95 за опаковка 500гр, доста дребни, но много бройки; био Чери - 1,89 за опаковка 250гр;\nПазар Младост 1/05октомври2010 - 1,00 - продълговати; 0,80 - малко повредени, но твърди; 1,30 - 1,60 - основна цена; 1,30 - много малки розови; до 4,00 - розови и специални;\nПазар Граф Игнатиев/06октомври2010 - 1.40-1,60; 2,00 - розови (валеше, видях малко);\nПикадили/07октомври2010 - по избор Български - 1,85; опаковани Български - 2,69 ; розови - 4,35 ; био - 1,95 за опаковка 500гр;\nКауфланд/08октомври2010 - 1,89;\nПазар Младост 1/13октомври2010 - 1,40 - 2,40 - основна цена; от 2,30 - малки розови до 4,00 - розови и специални;\nПикадили/15октомври2010 - по избор - 2,55; опаковани - 2,69 ;\nПикадили/21октомври2010 - по избор Македонски - 3,55; опаковани Български - 3,15 ; розови - 4,89 ; био на клонче - 3,55 за опаковка 450гр; био Чери - 3,15 за опаковка 250гр; био Чери - 5,45 за опаковка 500гр;\nПазар Младост 1/22октомври2010 - 2,00 - 3,00 - основна цена; 2,50 - 4,00 - по-специални;\nБила/22октомври2010 - 3,49 - произход Холандия;\nКауфланд/22октомври2010 - 2,99;\nЖенски Пазар /25октомври2010 - 0,70 - 1,00 от към Сливница;\nПикадили/28октомври2010 - по избор Македонски - 3,55; опаковани Български - 3,45 ; розови - 4,89 ; био на клонче - 3,55 за опаковка 450гр; био Чери - 3,15 за опаковка 250гр; био Чери - 5,45 за опаковка 500гр;\nПубликувано от Boriana Boeva в 23:30 ч. 1 коментара Връзки към тази публикация\nЗасаждане на гинко дървета в Южен парк за дните на доброволчеството\nНа 23 октомври 2010 по случай дните на доброволчеството бяха засадени 41 гинко дървета в гинко горичката в Южен парк. Самото засаждане беше осъществено с доброволен труд от служители на Пощенска банка и Инвестор.бг, а дърветата спонсорирани от тези организации.\nМоже да видите запис от началото на засаждането тук.\nДоброволците от Пощенска банка и Инвестор.бг, които засаждаха дърветата бяха доста, в т.ч. и техни деца. Средно се падаше двама души да засадят едно дърво.\nИмаше леки корекции в дълбочината на закопаване на дърветата. Получи се така заради неточност при инструкциите, но спроред Ginkgoplanter така участниците, които е трябвало да презасаждат дърветата ще запомнят точно как се сади дърво. Така, че този път самите хора коригираха засаждането.\nАз много харесах думите, използвани от diana, че сме настанили гинко дървета в Южен парк. Тя е участвала в засаждането, а аз не съм я видяла, защощо дори не я познавам лично.\nИскам да кажа, че наистина, за да стане гинко горичка трябват и по-нататъшни грижи. Дали ще стане някое от сегашните дървета през 2013 колкото дървото при църквата в Пазарджик, което също е в общественото пространство и стартовата височина (която нямам на снимка, по-малката снимка е от годината след засаждането) е подобна със сегашните.\nСъс засадените 41 дървета броя на гинко дърветата в горичката се възстановява на 89.\nВ същия ден са засадени още 4 дървета в двора на Александровска болница, и още едно по-голямо гинко дърво в друга част на медицинска академия.\nНа 24 октомври са засадени още 3 дървета в района на бул Евлоги Георгиев.\nЖивите гинко дървета от Южен парк, от Евлоги Георгиев и трите от градинката при площад Батенберг (те са проверено там) отново стават 113, както преди две години, когато стартира проекта. Може би след многократно повтаряне на това, че бройката е възстановена става ясно, че процеса на първоначално адаптиране е много важен.\nА общия брой на засадените гинко дървета в уикенда 23-24 октомври 2010 в София е 49.\nПубликувано от Boriana Boeva в 18:45 ч. 1 коментара Връзки към тази публикация\nЕтикети: гинко, доброволчество, засаждане, проект Южен парк, ginkgo\nЗасаждане на гинко дървета в Александровска болница\nНа 23 октомври 2010 за дните на доброволчеството са засадени 4 дървета в двора на Александровска болница. На следващия ден, когато ходихме да ги видим вече едно от дърветата беше прегризано или пречупено.\nВ двора на болницата е забранено да се влиза с кучета, но там имаше поне 15 местни бездомни кучета.\nЕтикети: Александровска болница, гинко, дървета, засаждане, ginkgo\nПриказка за крокодила изял слънцето\nКато бях малка са ми чели приказка за крокодила изял слънцето. В нея имаше следните думи:\nслънцето в небето било и зад облак се закрило\nНо реално при залез на слънцето често има облаци, които имат формата на крокодил. И се получава ефекта на крокодил изял слънцето.\nПубликувано от Boriana Boeva в 0:20 ч. 0 коментара Връзки към тази публикация\nЕтикети: залез, крокодил, облаци, приказки, слънце\nДиви циклами, октомври\nПрез октомври дивите циклами освен цвят имат и листа.\nПубликувано от Boriana Boeva в 14:14 ч. 0 коментара Връзки към тази публикация\nЖожоба или жужубе?\nКато видях името на хинапа с латински букви за първи път за малко си помислих, че той също е същото растение, което е и известното като жожоба.\nНо се оказа, че жожоба е Хохоба, Китайски буксус, Simmondsia chinensis.\nА хинап е Джиндифика, Zizyphus vulgaris, но също се среща и като jujube.\nПубликувано от Boriana Boeva в 23:50 ч. 1 коментара Връзки към тази публикация\nЕтикети: Жожоба, жужубе\nПрез август и септеври цветята са по виолетови и тъмно червени\nПрез август и септеври започват да цъфтят цветята с по-тъмни цветове. Хората ги считат за есенни цветя, въпреки, че си е напълно летен сезон. Цветовете им са във виолетово и тъмно червената гама. Това са цветовете на червеното грозде, което зрее и е в тези цветове по това време.\nЕ не, че няма никакви други цветове цветя по това време.\nПубликувано от Boriana Boeva в 23:56 ч. 1 коментара Връзки към тази публикация\nЕтикети: грозде, есен, цветята\nЦената на доматите през септември се повиши спрямо август, което е свързано с по-малкото количество зреещи домати през месеца.\nЦената на доматите през септември 2009\nПикадили/01септември2010 - по избор Български - 2,05; опаковани Български - 1,89 ; био - 1,55 за опаковка 500гр; био на клонче - 2,19 за опаковка 450гр; 1,25 за опаковка 250гр; био Чери - 2,35 за опаковка 500гр;\nПазар Младост 1/01септември2010 - 0,80 - продълговати; 0,80 - продълговати, розови; 1,00 - рядко; 1,20 - основна цена; 1,30 - по-отбрани; 1,50-2,20 - розови;\nПикадили/03септември2010 - по избор Български - 2,05; опаковани Български - 2,39 ; био - 1,89 за опаковка 500гр; 1,69 за опаковка 250гр; био Чери - 3,15 за опаковка 500гр;\nПазар Младост 1/01септември2010 - нямаше никакви продълговати; 0,80 - на едно място мнлки; 1,20 - основна цена; 1,30 - рядко, по-отбрани; 1,50-3,00 - розови;\nДобрич/01септември2010 - 0,80 - продълговати;\nДобрич/03септември2010 - 1,60 - продълговати;\nБалчик/05септември2010 - 1,00 - червени;\nПикадили/08септември2010 - по избор Български - 2,55; опаковани Български - 2,39 ; био - 1,95 за опаковка 500гр; био на клонче - 2,65 за опаковка 450гр; 1,89 за опаковка 250гр; био Чери - 3,15 за опаковка 500гр;\nПазар Граф Игнатиев/10септември2010 - 1.40-1,80-2,20; 1,80-3,00 - розови (повечето около 2,50-2,80);\nБила/11септември2010 - 1,99 - македонски; био - 1,99 за опаковка 500гр;\nПикадили/13септември2010 - по избор Български - 2,35; опаковани Български - 2,69 ; био - 1,95 за опаковка 500гр; 1,89 за опаковка 250гр; био Чери - 3,15 за опаковка 500гр;\nПазар Младост 1/14септември2010 - 0,80 - 1,00 - продълговати или малки; 1,30 - 1,60 - в зависимост от големината; 1,60-3,50 - розови, по-голямото количество са 2,20-2,80;\nПазар Младост 1/17септември2010 - 1,00 - продълговати или малки, 0,80 за 2кг ; 1,30 - 1,80 - в зависимост от големината, заслужаващи внимание са 1,60, за 2кг 1,40; 2,00-3,50 - розови, заслужават си с цена от 2,80 нагоре;\nПикадили/21септември2010 - по избор Български - 2,55; опаковани Български - 2,39 ; био - 1,95 за опаковка 500гр; 1,89 за опаковка 250гр; био Чери - 3,15 за опаковка 500гр;\nПазар Младост 1/21септември2010 - 1,00 - продълговати или малки (0,80 - много лоши); 1,30 - 1,80 - в зависимост от големината, заслужаващи внимание са 1,50 и повече; 2,00-3,50 - розови, заслужават си с цена от 2,50 нагоре;\nБила/21септември2010 - 3,49 - холандски; холандски на клонче - 3,49 в опаковка 500гр;\nПазар Младост 1/30септември2010 - 0,80-1,00 - продълговати или малки ; 1,30 - 1,80 - в зависимост от големината; 2,00-3,50 - розови;\nПубликувано от Boriana Boeva в 20:35 ч. 0 коментара Връзки към тази публикация\nИзпуснах изложението Флора тази есен. Оказа се, че било от 22 септември, а аз ходих на туризъм, а после на море.\nПубликувано от Boriana Boeva в 19:19 ч. 0 коментара Връзки към тази публикация\nЕтикети: 2010, есен, Флора\nПубликувано от Boriana Boeva в 21:20 ч. 2 коментара Връзки към тази публикация\nМного странно, но се оказа, че са пожълтяли игличките на иглолистните дървета на Витоша. Независимо, че са вечнозелени игличките оцеляват около три години. И сега са пожълтели тези, които са наред да падат.\nДругите дървета още се държат, въпреки че есента дойде.\nПубликувано от Boriana Boeva в 23:06 ч. 0 коментара Връзки към тази публикация\nЕтикети: Витоша, дървета, есен, иглолистни\nАмериканската боровинка вече започна да пожълтява.\nМоже би си е такава по спешните действия, но аз още не знам.\nПубликувано от Boriana Boeva в 20:56 ч. 0 коментара Връзки към тази публикация\nЕтикети: американска боровинка, есен\nЗа есенните празници през есента на хора, които не са от домашния кръг и които нямат дворове купувам хризантеми букет.\nВ букетите от хризантеми има много такива видове, които изобщо не се продават в саксии. Например няма такъв вид като розовата (продават се по-тъмни почти винени) и зелената от тази аранжировка.\nА хризантемите се размножават лесно. Дори тези от букетите се вкореняват в пръст, но пак от видовете, които се продават в саксия.\nЕсента е естествения период на цъфтеж на хризантемите и за това купувам такива цветя през есента. Въпреки, че почти всички цветя в саксии са отгледани изкуствено и се продават цъфтящи през цялата година аз горе-долу се опитвам да спазвам сезона, ако са местни и има такъв. Смятам, че така най-добре биха се адаптирали.\nПубликувано от Boriana Boeva в 23:44 ч. 2 коментара Връзки към тази публикация\nЕтикети: есен, подарък, хризантеми, цветята\n През есента при нас зреят белите праскови. Някои зреят чак до средата на октомври. Тези праскови от снимката са доста едри и са доста ранни. Обикновено са по-дребни. Това са праскови, поникнали от костилка, които са загубили сорта си. Понякога се случва прасковите от костилка да са почти същите като оригиналните, но накрая пак се израждат до такива.\nБелите праскови са много ароматни, даже са по-неводни. От септември от жълтите праскови остават тези, които са били зелени по-рано, защото дървото е било родило. Ако берачите не го оберат наред, а отавят зелените, които и не са едри, колкото другите, оставените нарастват и узряват около 2-3 седмици по-касно. Така стават по-късни жълти праскови. Но те са малко количество. На пазарите по това време често се продават праскови, които външно изглеждат добре, а вътре са много зле. Изглежда като да са напръскани от вън с консервант за спиране на изгниването, но той не може да повлияе на вътрешността и там те си гният.\nПубликувано от Boriana Boeva в 22:43 ч. 0 коментара Връзки към тази публикация\nЕтикети: аграрен календар, есен, праскови, Реколта, септември, храната\nДивите циклами започват да цъфтят през септември. В началото те нямат листа, а само цветове.\nДивите циклами много лесно се прихващат, ако си вземе човек от гората, защото имат луковица. Но все пак трябва да се засадят в градина на място, което прилича на рехава гора като светлина и температура.\nТези циклами са от двора на село.\nПубликувано от Boriana Boeva в 14:09 ч. 0 коментара Връзки към тази публикация\nЕтикети: есен, цветята, цвят, циклама\nЗа есенните празници за домашните обикновено си избираме хризантеми в саксия. Така попълваме разнообразието в градината на село. Защото след като прецъфтят веднага ги носим там.\nАко останат тук се напълват с голямо количество черни и зелени въшки. Практически всички купени цветя се разболяват от нещо като отидат по къщите, защото при отглеждането се третират с много препарати, които вече не прилагаме в домашни условия. Въшките са слабостта на хризантемите. Общо взето всеки вид растение има слабост и тя се проявява. Хризантемите понякога хващат и мана.\nТова е хризантемата за рождения ден на майка\nПубликувано от Boriana Boeva в 13:29 ч. 0 коментара Връзки към тази публикация\nЕтикети: градински растения, домашни растения, подарък, хризантеми, цветята\nРазмисли на Саманта от Коя е Саманта:\nЕдинственият човек, който мога да променя съм аз.\nПубликувано от Boriana Boeva в 23:51 ч. 1 коментара Връзки към тази публикация\nЕтикети: промяна, сериал, хората\nКонтраст между частното и обществено зелено пространство\nТова са две много контрастни снимки за разликата между частното и обществено зелено пространство.\nПървото е между новопостроени блокове и стари кооперации в района на Женски пазар в София. И това е само пътеката към вътрешното дворче. Снимката е направена през желязната ограда на това лично зелено пространство. Всички тези саксии се поливат от хора, защото са частично защитени от дъждове. Те се поливат внимателно, иначе цялата стена щеше да е олята от подливане при поливането и преливане при преполиване. Този процес отнема повече от един час на ден, а заедно с носенето на водата вероятно повече. Вероятно се поливат поне три пъти седмично, а през горещите дни и всеки ден. Това са грижи за нещо, което някой харесва, харесва му самият процес по обгрижване, то е частно и защитено и няма много други, които противодействат на грижите.\nВторото е обществена градинка между едни много високи блокове, в които живеят над 500 души вероятно. Теренът е абсолютно изгорял, малкото дървета са леко препърлени, но все пак живи и създават някакъв зелен елемент. Под това пространство има подземни гаражи, но все пак има живи липи отгоре. Дори едни цветя в кръговете са засадени от хората, но изглеждат омърлушети. Това е пространство, което е обществено и общинско. Точно такива пространства има стотици в София. Всяко от тези места е еднакво важно за обгрижване. В София няма пари за дупките по улиците, а какво остава за засаждане и поливане на градинките. Просто трябва да се приеме друг подход зе решаване на въпроса. Двата крайни подхода - общинските фирми да се грижат изцяло и да се разчита на съзнанието на хората не работят.\nПрез пролетта имаше въможност за реализиране на проекти в тази пасока в София като може да се финансира всичко без труда на хората. Но за да има ефект от такава дейнст дя трябва да е ежедневна и то в продължение на няколко години.\nПубликувано от Boriana Boeva в 23:04 ч. 1 коментара Връзки към тази публикация\nЕтикети: Зелено, обществено пространство, частно пространство\nИма сортове ягоди, които раждат два пъти. Мисля, че има и целогодишни.\nЗа да родят втори път ягодите трябва да се окосят до дъно след пролетното раждане. После трябва да се поливат през цялото лято. Поливат се толкова често, колкото пипера, доматите и краставиците. През есента има изключително слаба реколта, която зрее в продължение на три месеца. Но ягодите са много вкусни, точно защото са малко. Те са много малки и изобщо не приличат на външен вид на пролетните от същите растения.\nНашите ги поливаме, за да не загинат през лятото и разждат по една през два корена. Може би може да се постигне да имат по няколко на корен, но узряващи през две седмици при старателно гледане.\nНо на пазара се продават (също рядко, може би по на едно място на пазар) такива ягоди. И цената 5-6 за килограм си заслужава.\nВнимавайте, изберете есенните ягоди, а не големи ягоди, докарани от някъде, където сега им е сезона, или странен сорт, също докаран от някъде с много добавки за да може да се съхранят.\nПубликувано от Boriana Boeva в 21:17 ч. 0 коментара Връзки към тази публикация\nЕтикети: есен, храната, ягоди\nЗа разлика от гинко дърветата в Южен парк гинко дървото пред блока достатъчно често се поливаше през лятото и с по-големи количества. Но листата му пожълтяха, изглеждаха леко омърлушени и окапаха. Сега изглежда като за него да е дошла есента, както би изглеждало на 20 октомври.\nЩе видим дали ще се събуди догодина.\nПубликувано от Boriana Boeva в 0:59 ч. 2 коментара Връзки към тази публикация\nЕтикети: гинко, дървета, дърво, Зелено, ginkgo\nЗасаждане на гинко дървета в Южен парк за дните на...\nЗасаждане на гинко дървета в Александровска болниц...\nАграрен календар: Белите праскови, есенни праскови...


Агенция за недвижими имоти Сиана дава под наем двустаен апартамент, ситуиран на втори етаж в триетажна кооперация в център на град Русе, в близост до училище, детска градина, спирки на градски транспорт и главни пътни артерии. Имотът е с площ от 92 кв.м., разпределена в кухня, самостоятелна спланя, хол, коридор, баня със санитарен възел и тераса. Подовите настилки в помещенията са от ламиниран, естествен паркет и дюшаме, а в сервизните помещения е положен теракот. Жилището е с подменена PVC дограма. Отопението е решено на електричество. Апартаменът се дава под наем необзаведен.


Автор Тема: Ген. Христо Луков - живот и гибел (Прочетена 9265 пъти)\n« -: Януари 12, 2009, 20:11:03 »\nЗапасният генерал Христо Луков е роден на 6-ти януари 1888г. в град Варна. Завършил е Военното на Н.В. училище през 1907-ма година и е произведен в първи офицерски чин подпоручик на 27-ми випуск. Бойната си дейност е започнал като батареен командир във 2-ри артилерийски полк, 6-та дивизия. В Първата световна война е участвал във всички бойни действия с 1-ва и 5-та дивизии като командир на отделение. На 23 ноември. 1935 година му беше поверен най-отговорния пост във военната йерархия - министър на войната. Генерал Христо Луков заема този пост до 4 януари 1938г. Своите жизнени сили и труд той отдава за издигане българската артилерия на завидна висота. Още от ранна младост генерал Христо Луков се бе отдал с жар в служба на Родината. В качеството му на батареен командир през Първата световна война той се проявява като един от най-храбрите командири. Ще споменем и за великия подвиг, който извършва тогава. Годината е 1918-та. В последните дни от войната комунистическата пропаганда успява да подведе войниците, които напуснали фронта се насочват към главната квартира на армията ни в гр. Кюстендил, а други обявяват Радомирска република възглавявани от земеделеца Райко Даскалов. Възползвайки се от това критично за България положение, сръбска пехота настъпва към гр.Кюстендил по долината между Царев връх и Калин камък и със снаряди обсипва почти обезлюдените български позиции. Командирите не са в състояние да възпрат нашите отстъпващи войници. На позицията останал само майор Христо Луков с четири оръдия. В този критичен момент българските оръдия пад командата му загърмели и страхотен огън обсипал настъпващите сърби. Те били отблъснати. Примирието вече е било подписано. На другия ден подполковник Томич поискал да поздрави българските артилеристи спрели настъплението му. Войниците посочили Луков, който още бил с обгоряло от артилерийската стрелба дим лице. “А другите?“- попитал Томич. “Те бяха няколко овчари и козари, които подаваха снарядите на майор Луков при стрелбата”- бил отговорът. Сърбинът изревал от яд, но скоро се овладял и поздравил майор Луков за големия подвиг извършен от него. “В историята на Франция”, продължил подполковник Томич, има също един, който останал сам да брани Родината си - маршал Пей. Щастлива е България, че има такива защитници офицери.” Ако не беше геройския подвиг на майор Луков, с необуздания си шовинизъм сърбите щяха да претендират по Ньойския диктат и гр. Кюстендил да бъде включен във “Велика Сърбия”. След уволнението му, динамичната натура на генерал Луков намира своето място в гражданския обществен живот в средите на българските патриоти. Той разбира, че отпор на левите сили може да даде само българският възрожденски национализъм, и застава начело на Съюза на Българските Национални Легиони /СБНЛ/. “Спомням си, като че ли това беше вчера”- казва легионерът Йордан Хаджинонев, през м.ноември 1942г. се състоя Национална конференция в гр.Варна, на която пристигна генерал Луков, придружен от членове на Централното ръководство. След всички приети от устава правила, при откриването на конференцията се пристъпи към разглеждането на различни организационни въпроси. Един от делегатите зададе въпрос: “Господин генерал, благодарение на Германия, по точно на Хитлер, ние получихме Южна Добруджа, Македония, Тракия, и е редно да отидем на помощ и помогнем на нашите съюзници”. Болшинството от делегатите бяха на същото мнение. Генерал Луков след като изказа възхищението си за готовността ни за саможертвата, която искаме да направим в името на един идеал каза: “Господа, генерал Луков не може на своя глава да организира и поведе армия. Има цар, има и отговорно правителство. Ако правителството реши да изпрати войски на Източния фронт и ми възложи да ги поведа, аз не ще откажа. Така бе взето решение, ако правителството разреши, да се отиде на помощ на Африканският корпус на ген. Ромел. Започна приготовление из цялото ни обединено царство. От Добричкия легион “Стефан Караджа” бе съставен списък на около 100 души младежи с пламенно национално въодушевление. Но тия наши мечти не можаха да се осъществят поради убийството на генерал Луков, само три месеца след Националната ни конференция. Годината е 1943-та. Германските армии воюват в Съветския съюз. А у нас комунистическата партия, по нареждане от Москва организира “бойни групи” за ликвидиране на “народни” врагове. Една от жертвите им трябвало да е и ген. Луков. Денят също е определен – 13 февруари. В този ден към 20.50ч. генералът отива към дома си на ул. “Артилерийска” 1. Като отворил входната врата, на вратата на хола се показала дъщеря му Пенка, която чула, че баща й се прибира и излязла да го посрещне. Случаят пожелал тя да бъде единственият свидетел на убийството. От нейните показания се узнава следното: “Генерал Луков пристъпил прага на входната врата и се обърнал с лице към улицата, да я затвори. В този момент непознат мъж с широки и тъмни очила застанал на вратата и стрелял в гърдите на генерала. Дъщерята изпискала, а той, макар и ранен, се опитал да влезе в дома си. Убиецът влязъл подир жертвата си, дал още три изстрела и избягал. Генералът се струполва мъртъв на пода.\n“Тялото на покойника беше пренесено от домът му в черквата при Военното на Н.В училище. Към 12 часа по обед от двете страни на алеята за училището се бяха вече наредили в шпалир няколко хиляди млади легионери и съмишленици на генерала. Черквата беше препълнена с народ. Едва успяхме да се доберем до входа на черквата. На погребението присъстваха: Н.В.Царят, Н.Ц.В. княз Кирил, висши офицери, министри, военни аташета н др. От името на войската говори полковник Попов, от името на запасните офицери- генерал Илинов, от името на Българските Национални Легиони- Илия Станев, който изтъкна с пламенни слова, че генерал Луков завещава на българския народ беззаветна служба на род и Родина, бидейки самия образец на доблестен гражданин и смел воин, с непоколебима вяра във възхода на българската национална кауза. Погребението беше извършено в централните софийски гробища. Пръв говори от името на Съюза на запасните офицери полковник Илчев и след като описа достойния жизнен път на големия българин завърши с думите: “Чужденци намериха свое оръдие да посегне върху живота на генерала, за да лиши българският народ от един голям воин с висши граждански и войнишки добродетели. Голяма и всеобща е скръбта на всички ни.”\n« Последна редакция: Януари 06, 2015, 19:54:09 от Hatshepsut »\n« Отговор #1 -: Януари 12, 2009, 20:12:21 »\n“Налага се да съкратя един доста голям период от моя личен и обществен живот в моите спомени. Просто няма време. Преминах 82 години” - пише поминалия се при злополука наш незаменим съидейник Кирил Никифоров Ганев. Други на тази възраст, които още са живи, живеят почти само с ежедневните си грижи. Болести, недоимък, в най-добрия случай с проблеми за мачовете, или филмовите сериали. Изгубили са, или просто са забравили приятелите си. Разговорите са отчайващо прости и не засягат обществени проблеми. Ако се случи случайно подобен разговор, той завършва най-често с категоричност, недопускаща възражение. Понякога, започналата тема завършва с твърдение за нещо в съвсем друга област. Както се казва сега - резултат от ЕГН-то!\nПо това време в дясното пространство имаше идейни кръгове, като “Братство” със списание “Нация и политика’, „Млада България”, “Устрем” - начело с младия тогава професор Венедиков. Беше съвсем нищожен “Устрем”. Но това бяха група от надарени, интелектуално-издигнати, сравнително млади хора. Поне десетина години по-възрастни от нас. Те нямаха стремежи да създават общественост, движения, партии.\nЩе се спра на един епизод, който изникна случайно, но е показателен за следващите събития - на 8 декември 1942 г., легионерите-студенти празнуваха студентския си празник- “Св. Климент Охридски” в помещението на бар “Паризиана”, в сутерена на Търговския дом. Това бе едно обширно, но занемарено помещение, в което през деня се помещаваше стол “Оборище” - на студентите-легионери. Това беше и най-добрият клуб за срещи на студенти от цялата страна. Беше средище на най-възвишени чувства и идеали. Насочваща политическа централа за цяла България.\n« Отговор #2 -: Януари 12, 2009, 20:12:38 »\nНеочаквано на входа се чу врява и смут. Чу се команда: “Стани!” Странно? При импровизиран шпалир, влязоха пълномощните министри на Германия - Бекерле, на Италия - сеньор Маджиетрати и на Унгария - Хорват. Генералите мигновено се ориентираха и посрещнаха прилично и с достойнство гостите. Разположиха ги между себе си. Изпълни се химна на легиона /от Манол Манолов/, с оркестър. Гостите, с вдигнати ръце изслушаха чинно.\nВъпросните трима дипломати - „съюзници” решават да направят един дипломатически “демарш”, като демонстрират пренебрежение към официалната власт. Колите с бавен ход минават покрай Военния клуб и двореца и се изтърсват на студентското легионерско тържество, без да са поканени. Това нас ни учуди и озадачи. Последиците? Властта е вбесена и вероятно са последвали някакви ноти и преоценки. Легиона от това не спечели, но е изострило злобата на Монарха, и е било още един елемент за формиране на решението, което последва след около два месеца.\nКогато формално беше закрита масонската ложа в България, цялата й архива беше изпратена през СССР и Далечния изток в САЩ, придружена от инж. Любен Божков бившия директор на БДЖ - дядо на сегашния лидер на СДС - Александър Божков. И това става, когато Германия води война със “съюзниците”. В книжка 4-6 от 1924 г., в списание “Зидарски преглед”, е съобщено: “Научаваме, че в Мюнхен /или Лайпциг/ е приет в Шотландско посвещение, професорът от Софийския университет /брата/ Богдан Филов.” Стр.16, ред 4, отдолу нагоре.\n« Отговор #3 -: Януари 12, 2009, 20:13:01 »\n« Отговор #4 -: Януари 12, 2009, 20:13:16 »\nИ продължава: “България обаче е малка страна, която повлечена от Германия в нова катастрофа - едва ли ще може да се изправи на краката си, ще стане жертва на съседи и на комунистите. Защо Германия не позволи да се дистанцираме своевременно от нея и по този начин да се спасим? Един ден Германия пак ще има нужда от нашето приятелство на Балканите. “А защо не се намери български държавник да каже това на Фюрера? Мислите ли, че той няма да ви разбере?”- ми отговори гостът. Защо не се намери български държавник се питах и аз…, но това надхвърляше моя будапещенски обект. От България се интересуваше и кореспондентът на “Франкфуртер Алгемайне”, Бенкиер, а за Цанков стана дума и на обеда у Брунхоф.\nЗа ново правителство, начело с ген. Луков е бил проектиран състав с полковник Пантев — министър на Вътрешните работи, Сотир Янев — на Външните /и двамата - величини, убити наскоро след ген.Луков/, Кръстьо Пастухов, земеделци-легионери, като Георги Марков от Плевен - бивш народен представител от социалдемократите към 1927-28 г., по-късно легионер, с четиримата си сина: Марко, Дянко, Георги и Любчо/убит след 9.09.44 г, във Винарското училище от бандата на “героя” Пело Пеловски/, и са били определени за министри в този кабинет- проф. Владикин, Илия Станев и пр. Лицата не са точно фиксирани. Това ми довери след убийството Илия Станев при обстоятелства, при които можеше да ми се довери.\nДимитър Андреев, студент, или току що завършил финанси, племенник на легендарния герой от Балканската война капитан Андреев, за когото има великолепен марш - “Божествен плам в очите гореше. В гърди бе буен ураган. С челичен меч ти вихрено летеше, към побесняла вража сган.” и пр.\nДимитър Андреев пътува за Казанлък, на гара Пловдив се качва във влака проф. П. Стайнов в същото купе. Отношенията им са много близки и разговорът тръгва в политическа насока. С видимо задоволство, професорът заговорва за изложението на легионерите за царската институция. Макар, че са подозирали кой може да бъде авторът на мотивировката, все пак решават да проверят. Кръгът около П. Стайнов са отявлени звенари, масони и бъдещи лидери на О.Ф., организират някаква “непринудена” среща със светски характер, по скоро моабетчийска. Поканен е и генерал Луков. Всъщност това е нагласено заради него. В “непринудените” разговори подхвърлят и въпроса за автора на изложението. Луков откровено заявява, че той е авторът. Всъщност, аргументацията е от проф. Л. Владикин - проф. по държавно право. Целта е постигната. Информацията е съобщена там, където трябва. Проф. Петко Стайнов, който е един от авторите на този “номер”, съобщава това на Д. Андреев, с голямо задоволство и със смях. Вероятно е злорадствал, като си е представял как Луков ще бъде потресен.\nНа близка гара Д. Андреев слиза и веднага се завръща в София и отива направо при генерал Луков и му предава целия разговор. Генералът скача и с вдигната ръка извиква: „ - Значи, за това царят е вбесен!” Следва категорично нареждане: “-Ако някой си позволи да ми осигури охрана, жестоко ще си изпати!” Думите са дословни. Луков вероятно е смятал, че царят е щял да укроти гнева си. Но тук се е излъгал. Сигурно не е преценил, че се е съчетал външен натиск с лична неприязън. Царят, с неговия колосален интелект, не може да не го е съзнавал. Непосредствено след това, ден- два по късно, легиона реши да организира охрана, макар и невидима за Генерала. Това можеше да бъде само невидимо плътно присъствие. На нас пистолет не ни се разрешаваше, макар че всеки търговец имаше право на такъв. Но докато да организираме група, всеки трябва да бъде мотивиран и убеден, а това не е лесна работа. Покушението стана на 13 февруари 1943 г. Димитър Андреев беше включен и получи присъда в процеса “Втори център”, дело 1226. Прояви ярко изразено малодушие и след процеса проявяваше необичайно за всички раболепие пред надзирателите. Просто беше уплашен човек.\n« Отговор #5 -: Януари 12, 2009, 20:13:36 »\n« Отговор #6 -: Януари 12, 2009, 20:14:03 »\n« Отговор #7 -: Февруари 01, 2014, 18:49:29 »\n« Последна редакция: Февруари 10, 2018, 07:01:38 от Hatshepsut »\n« Отговор #8 -: Февруари 10, 2018, 07:05:27 »\n« Последна редакция: Август 03, 2018, 20:08:00 от Hatshepsut »\n« Отговор #9 -: Февруари 13, 2018, 18:33:54 »\n« Последна редакция: Август 03, 2018, 20:09:03 от Hatshepsut »\nЗапочната от hahorat\nПрегледи: 4793 Август 26, 2008, 13:58:47\nДен на герои - Луковмарш 2012\nЗапочната от Боил\nПрегледи: 26931 Май 01, 2012, 12:10:14\nПрегледи: 3902 Февруари 18, 2016, 20:08:26\nЗапочната от Radko\nПрегледи: 9823 Февруари 18, 2010, 15:31:48\nПрегледи: 12568 Февруари 20, 2015, 21:53:35


Плазмотерапия за скалп | Процедури за скалп\nПроцедури → Процедури за скалп\nКорекция на видими линии и фини бръчки около очи, уста и ръце;\nСтягане на кожата на лицето – намаляване на отпускането, подобряване на тонуса и текстурата;\nНамаляване на тъмни кръгове и торбички около очите;\nЛечение на някои форми на косопад;\nПлазмотерапията е относително нова естетична процедура, която използва потенциалните възможности на тъканите ни за възстановяване на вече настъпили промени в кожата и косата. Тя е част от процедурите в спектъра на т.нар физиорегулативна медицина, която основава своите методи на използването на собствените резерви на организма за възстановяване на увредени тъкани. Методът се използва от години в медицината за възстановяване на сухожилия, подобряване на функционалната активност на ставите, за по-бързо заздравяване на рани. През последните години плазмотерапията намери широко приложение и в естетичната медицина – за корекция на видимите белези на стареене на кожата и за сгъстяване на косата.\nПри плазмотерапията в повърхностните слоеве на кожата на скалпа се инжектира плазма – продукт, който се получава от собствената Ви кръв. За осъществяване на процедурата се взима малко количество венозна кръв от пациента и се центрофугира, за да се отделят кръвните клетки. Полученият продукт е плазма, която е богата на тромбоцити, известна като PRP – platelets reach plasma – богата на тромбоцити плазма.\nТези вещества активират клетките на кожата около космения фоликул и в самия него. В резултат се постига активация на т.нар. “стволови клетки” в основата на космения фоликул. Това води от една страна до развитие на нови косми, а от друга до активиране на неактивните в момента космени фоликули.\nБлагодарение на процедурата се активира и процес на образуване на нови кръвоносни съдове в кожата, което подобрява кожната микроциркулация. Ефектът е видимо сгъстяване на косата и намаляване на падането й.\nПлазмотерапията е подходяща за хора от всички възрастови групи, при които се установява засилено опадане или видимо разреждане на косата.\nТази терапия е отличен избор за хора, които търсят естествени начини за възстановяване на разредената коса и е чудесно допълнение към средствата за локална терапия.\nПървите резултати се наблюдават до 3-4 седмици след първата процедура, а промените на косата стават все по-видими през следващите месеци. Настъпващите промени са: сгъстяване на косата и намаляване на падането й.\nЗа поддържане на ефекта е желателно осъществяването на поддържащи процедура през 3-4 месеца.\nАвтоложна - инжектираният продукт е извлечен от собствения организъм;\nБез риск от алергия;\nБез риск от отхвърляне;\nБез известни странични ефекти във времето;\nПлазмотерапия на скалп 350 лв.


Желаете ли суматрански тигър за домашен любимец? - Телевизия Европа\nЖелаете ли суматрански тигър за домашен любимец?\nТигърът е любимото животно на много хора и ако сте от тях, може би сте мечтали да имате това страшно същество за домашен любимец при съответните мерки за безопасност? Това скоро сигурно ще стане възможно, тъй като индонезийското правителство обмисля инициатива за опазване и размножаване на изчезващите суматрански тигри, при която граждани легално могат да „осиновят“ и отглеждат тези животни като домашни любимци, съобщи CNN. Срещу депозит от 100 000 долара желаещите могат да получат правото да се грижат за двойка от изчезващите хищници в задния си двор. Разбира се, ако задният двор отговаря на определени изисквания, основното от които е да е с големина поне 1/10 от тази на бейзболно игрище. Правителството обяви, че базира инициативата на опита от предишна аналогична такава, при която беше спасяван вид скорец от остров Бали (птичка с големината на гълъб), също заплашен от изчезване. Тигрите за отглеждане и малките им ще си останат собственост на държавата и броят им ще продължава да се следи зорко.\nБракониерството и загубата на 80% от обитаемата среда на суматранския тигър доведоха до невиждан спад в популацията на този подвид. Повечето оценки показват, че на свобода в родния им остров Суматра има около 400 животни, а някои песимистични изследвания дават още по-малък брой. Властите се надяват новата инициатива да доведе до нарастване на популацията, макар и в плен. Генералният директор на „Forest Protection and Conservation“ Дарори смята, че мярката ще донесе успех. „Много богаташи сега имат в къщите си препарирани тигри – каза той, – смятаме, че бракониерството ще намалее, защото сега много хора в Индонезия и чужбина искат да отглеждат тигър, но понеже това е незаконно, те плащат за мъртви тигри.“ Според Дарори възможността да се притежава жив тигър ще предизвика срив в търсенето на препарирани.\nРепортаж на CNN показва две малки тигърчета, които може би ще бъдат взети за гледане като поотраснат. Иуда и Вира живеят в „Taman Safari Park“ и в момента представляват две очарователни оранжево-черни топчици, които пълзят и драскат по пода, за да стигнат до гледачките си, които държат бутилки с мляко. Двете малки животинчета са родени в парка, но са изоставени от майките си. На възраст около месец те са големи колкото малка котка и зъбките им още не могат да пробият човешка кожа, но на девет месеца вече ще бъдат опасни месоядни същества.\nСлужителите в сафари-парка посрещат новината за правителствената инициатива с неприязън. Причината е, че те не са убедени в квалифицираното отглеждане от любители. Преминали са трудна квалификационна програма и са обучени да улавят и слабите признаци на заболяване на тигъра. Според тях дори лека промяна на поведението може да е индикация за сериозен проблем. WWF и други организации предупреждават, че „осиновяването“ на тигри няма да реши проблема им. Те смятат, че затварянето на животните в тясно пространство не е добър подход и виждат бъдещето на вида в резултатни мерки за съхраняването му в естествена среда.


С човек по-малко Арда препъна Черно море | Футбол | Телевизия Евроком\nС човек по-малко Арда препъна Черно море\n"Моряците" пропуснаха дузпа и си тръгнаха само с точка от Пловдив\nПадна правителството на Ливан\nДвама от бившите гардове на Доган уволнени от НСО\nНови пожари в Хасковско\nВВС и Сухопътни войски помагат при гасенето на пожарите в Хасковско\nНемският Гьоте-институт в София ще прожектира филми в двора си\n270 са новите случаи на заразени с коронавирус у нас\nДеница Сачева: В политиките на ГЕРБ няма нито едно нещо, от което аз да се срамувам\nПроф. Атанас Семов: Само Народното събрание може да повдигне обвинение към президента\nХакери атакуваха медия на Пеевски\nВалерия Вълева: Сякаш в ГЕРБ живеят по други морални закони\nКрасимир Вълчев: Всички министри можем да бъдем сменени, решението е на премиера\n12 месецаФутбол 21 Телевизия Евроком\nС човек по-малко Арда (Кърджали) препъна Черно море и завърши 0:0 с него в мача им от седмия кръг на efbet Лига. Мачът се игра на стадион „Локомотив“ в Пловдив, тъй като съоръжението в Кърджали няма осветление. От 38-ата минута домакините играха в намален състав, след като Роман Ховсепян направи дузпа и бе изгонен, а Жоржиньо пропусна от бялата точка.\nПреди началото на срещата главният съдия Николай Йорданов получи специален плакет от министъра на младежта и спорта Красен Кралев, както и фланелка на Арда, връчена от президента на "сините" Петър Пешев. Реферът е едноличен рекордьор с 255 мача в елита на българския футбол, задминавайки постижение на Антон Генов.\nГостите можеха да поведат в 17-ата минута, когато Васил Панайотов центрира в наказателното поле към Мирослав Енчев. Последен с топката игра Радослав Василев, който отклони кълбото към собствената си врата, но стражът Иван Караджов се намеси изби в корнер.\nВ 24-ата минута Мартин Минчев направи пробив отляво и центрира към Жоржиньо, но нападателят не успя да се разпише във вратата на домакините. Те останаха с човек по-малко в 38-ата минута, когато Роман Ховсепян направи дузпа срещу Мартин Минчев и бе изгонен заради жест към главния съдия. Жоржиньо шутира от бялата точка в долния десен ъгъл, но Иван Караджов отново показа класа и изби в корнер.\nСлед почивката в 51-ата минута Дарко Глишич стреля от пряк свободен удар, но опитът му премина покрай лявата греда. В 64-ата минута Панайотов и Жоржиньо разиграха добре топката, след което нападателят шутира в близкия ъгъл, но Караджов спаси.\nВ 79-ата минута „моряците“ имаха нов страхотен шанс за гол, след като Виктор Попов проби отдясно и центрира, а топката се удари в напречната греда. До края на мача футболистите на Илиан Илиев продължиха да натискат в търсене на победен гол, но така и не успяха да преодолеят Иван Караджов. В последната 90-ата минута Елиша Сам имаше възможност да донесе успеха на Арда, но от близка дистанция не намери целта.\nСлед равенството тимът от Варна остава шести с 10 точки, а този от Кърджали е седми с 9 преди останалите срещи от кръга.\nМан Юнайтед елиминира трудно датчани\nИнтер преодоля Леверкузен\nФалстарт за променения Левски! Берое ликува на "Герена"\nСлавия изтърва успеха над Черно море в последните секунди\nБотев победи Локомотив с 2:0\nБарса елиминира Наполи\n2 дни Футбол


7 начина да имаме красива коса сутрин | Сензация - здраве и красота\n7 начина да имаме красива коса сутрин\tОт Надя Колева на 02.07.2015Без коментар\tСподели във Facebook\nНа сутринта има огромни проблеми с косата си? Понякога си мислите, че е по- добре да не поглеждате в огледалото, когато станете? Нека разгледаме няколко полезни съвета за това какво можем да направим вечерта, за да нямаме такива проблеми на сутринта:\nМного къдрава коса. Сложете си шапка от лека вълна, след като сте се изкъпали, за да покриете главата. Спете с нея. Така на сутринта косата ви няма да стърчи на всички страни заради статичното електричество.\nБретон. Ако имате много дълга коса, сигурно избягвате да я къпете вечер преди лягане, за да не губите много време да я сушите. Ако имате бретон, можете да измиете само него, така на следващия ден ще изглеждате много по- добре.\nВълниста коса. Ако имате вълниста коса и искате да изглежда по- естествено, когато станете сутрин, най- добре я завържете с лентички. Навийте косата около лентата и ще видите колко хубави букли ще имате сутрин.\nЗа да направим косата на вълни. Разделете косата на 3- 4 секции и всяка от тях направете на плитка. След това завийте всяка плитка, за да получите кок и го закрепете с фиби.\nКак да се будим с леки къдрици. Трябва ви широка лента. Измийте и подсушете леко косата, така че да остане леко влажна.Вземете връхчетата, навийте ги и ги пъхнете в лентата. На сутринта ще се събудите с чудесни къдрици.\nПо- изразени букли. Преди да ли легнете, измийте косата и й сложете балсам. Разделете я на няколко секции и ги направете на плитки.\nЗа повече обем. Вържете се най- отгоре на главата и спете така.\nкоса, съвети за коса\n7 начина да имаме красива коса сутрин добавена от Надя Колева на 02.07.2015Всички статии от Надя Колева →\n5 домашни продукта за красота\tВещества, които увреждат косата\tРецепта с босилек при косопад\tКак да възстановим косата само за 10 дни\tЗащо да не си боядисвате косата\tКак да озаптим косата си? Полезни съвети!\tTweet


Попфолк певицата в шест нови визии | Клюки\nГаджето на боксьора Кубрат Пулев – Андреа, нашляпа модел със садо-мазо камшик. Това бе част от сюжета в новия й клип „С теб да бъдем пак”, а камшика е от реквизита на стилиста на „Модерно” Добри. За видеото на хита, са построени шест специални декора и певицата сменя шест визии, в някои от които е неузнаваема.\nСкоро попфолк певицата заяви, че страшно много се вълнува, докато гледа годеника си Кубрат да се бие на ринга. Тя отрече напълно вкъщи двамата с Кубрат да водят борби.


Пресни вести от Петрохан! - Страница 103 - Фолксваген Клуб България\nВ момента е Чет 28 май 2020 3:53\nСтраница 103 от 106\nМнениеот joromnt » Вто 19 фев 2019 18:31\nКъде е това място, че не схващам?\nМнениеот Pichaga » Вто 19 фев 2019 19:29\nне е ли на разклона преди голямото право изкачване,\nразклона към Белидие хан9хижа Люляка и Сливница от другата страна\nМнениеот К.Одаджийски » Вто 19 фев 2019 19:49\nТочно за това място говорим.\nМнениеот joromnt » Пет 22 фев 2019 21:01\nТова е в близост до онова сметище за незнам какви си отпадъци дет на отиване към София е от дясно?\nПоследна промяна от Pichaga на Пет 22 фев 2019 21:48, променено общо 1 път.\nПричина: да, то е по надолу, но да\nМнениеот К.Одаджийски » Съб 23 фев 2019 8:57\nДобро утро, това е от снощи\nМнениеот petar_a » Пон 25 фев 2019 10:17\nИ аз минах петък вечер към 21.00 часа.\nМного интензивен снеговалеж затрудняваше видимостта,но пътуването беше безпроблемно!Имаше две леки катастрофи с пристигнала полиция и едно полузакъсало Порше...\nПо същото време Монтана-Лом беше затворен заради 2-3 метрови преспи още на високото преди спускане към Вирове.Затворен беше и Мездра-Ботевград заради катастрофа с тирове.\nСпоред мен Петрохан е един от най-добре поддържаните и надеждни през зимата проходи,особено Берковският дял.За съжаление новият път е на вълни,тесен,допълнително ограничен с мантинели,циментови отводнителни канавки с обратен вираж в самия край на платното,завършващи с бордюрче...\nКолко ли ще е трайността/и ефективността/ на тези бетонови канавки предвид ежедневното осоляване и цикъл замръзване-размръзване...!?\nМнениеот К.Одаджийски » Вто 26 фев 2019 7:20\nКолкото на северния склон. 2 години и канавките умряха, на третата година асфалтът подаде и те така\nМнениеот petko5 » Чет 07 мар 2019 13:02\nВ какво състояние е прохода, дупки...нови...стари, незавършен асфалт....някой скоро да е пътувал ?\nМисля в събота рано сутринта - по тъмно да пътувам и всякакво инфо ще ми е от полза...\nМнениеот К.Одаджийски » Чет 07 мар 2019 21:34\nНе си ходих миналата седмица и незнам. Като цяло последно преди 2 седмици бяха закърпили дупката оставена след разклона за Искрец. Сега, ако са започнали да копаят някъде свързано с ремонтите, нямам идея\nМнениеот vlast_vd » Чет 07 мар 2019 22:31\nВъв вторник беше горе-долу добре. Сняг по шосето нямаше.\nВсе още си седяха дупките около Бучин проход и на няколко места в лота откъм Костинброд има прагове.\nМнениеот petko5 » Пон 11 мар 2019 14:14\nПотвърждавам думите на колегата vlast_vd\nКато цяло, пътя е добре.\nНа северния склон са започнали да се отварят дупки и то зловещи, внимавайте !\nНа второто свлачище има леко пропадане,което не е добре....\nЛек и безавариен път на всички\nМнениеот petko5 » Пет 12 апр 2019 8:42\nНещо ново на прохода ?\nУтре сутринта по тъмно ще пътувам и всякаква информация ще ми е от полза.\nРегистриран на: Вто 03 юли 2018 8:55\nДвигател: TDI ALH\nМнениеот Reddevil777 » Пет 12 апр 2019 15:33\nПраговете са си на същите места, има награпан асфалт на 3-4 места но не е нужно да намаляш заради него, дупките от берковска страна са пълни с вода в момента и не се виждат, карай леко там и очаквай мъгла в това време. Иначе сложиха на доста места мантинели и хвърлят пясък тези дни.\nМнениеот petko5 » Нед 14 апр 2019 21:52\nПотвърждавам думите на колегата Reddevil777\nНа северния склон са започнали да се отварят дупки и то зловещи, дълги участъци от асфалта на северния склон е започнал да се разделя в средата и се е образувал...нещо като...канал, внимавайте !\nВчера сутринта и днес на обяд имаше гъста мъгла...\nЕстествено...ентусиасти не липсваха....\nМнениеот владислав » Сря 01 май 2019 15:59\nАко ще минавате сега на 1 май, дори и в почивният ден се работи, отделно боядисват осовите линии, уж има организация, но внимавайте


Съветник на президента: Мавродиев лъже\nСъветник на президента: Мавродиев лъже...\n17.10.2013 12:54 59961\nПредседателят на Комисията за финансов надзор Стоян Мавродиев непрекъснато ме споменава по отношение на неща и случаи, а при всяко едно споменаване става въпрос за лъжа. Това заяви финансовият съветник на президента Димана Ранкова пред Нова телевизия.\nВчера Мавродиев говори в сутрешния блок на телевизията по темата с тефтерчето на вече бившия председател на Комисията за предотвратяване и установяване на конфликт на интереси (КПУКИ) Филип Златанов и засегна темата за сделката с държавния дял на EVN. „В Комисията за финансов надзор по това време зам.-председател беше г-жа Димана Ранкова, сега финансов съветник на президента. Твърдях, че тя е в конфликт на интереси, включително по тази сделка, с редица нарушения на закона. И такъв беше констатиран от комисията на Филип Златанов”, каза Мавродиев.\nМавродиев счита, че Прокопиев лъже за сделката с EVN\nИво Прокопиев и компанията му "Алфа финанс холдинг" изрекоха доста лъжи покрай сделката за продажбата на държавния дял в EVN“ Тов...\nСпоред Ранкова обаче Мавродиев е изрекъл „две взаимно изключващи се твърдения - първо, че има решение на Комисията за конфликт на интереси, в което те установяват конфликт и след това, че няма решение на Комисията, защото бил опъван политически чадър”.\nСамата Ранкова посочва, че многократно нейното име е присъствало в тефтерчето на Златанов като „цел за удряне”. Съветникът на президента заяви, че според нея „поръчката” идва от КФБ и от Стоян Мавродиев. „Той го каза и във вашето студио. Седем месеца аз нямам никаква информация как върви проверката, а те я държат на стендбай”, каза Ранкова. Бившият зам.-председател на КФН добави, че многократно е правила опити да получи решение от Комисията, но го получава след повече от една година.\nПо думите й в решението на Комисията, за да изпълни директивите на тефтерчето, е записано, че е обвинена в конфликт на интереси, че е направила търговска реклама на държава, икономика и капиталов пазар, участвайки в икономически форум в Лондон. „Това е много странно твърдение на Комисията. Изпълнявала съм решения на Министерския съвет”, каза тя.\nРанкова обжалва решението на Комисията за конфликт на интереси и то изцяло е отменено. „В решението се казва, че интересът на държавата винаги е публичен, а не частен и с присъствието си на този форум не е извършила реклама”, допълни тя.\nМедийната кампания срещу мен е заради КТБ, твърди Иво Прокопиев\nОлигархията е тогава когато икономическото си влияние за политически интереси, но всъщност олигархията е това, което прави един малък п...\nПопитана за връзките си с бизнесмена Иво Прокопиев и сделката за загубените 87 милиона лева за продажбата на държавните дялове на EVN, Ранкова отговори, че това твърдение я изненадва. „Законът е много ясен. Членовете на КФН се предлагат от председателя на КФН. Аз съм предложена от самия Мавродиев”, каза тя.\nПо думите й конфликтът между нея и Мавродиев се дължи на различията им относно това как трябва да се регулира капиталовият пазар. „Конфликтите ни бяха професионални”, категорична беше Ранкова.\nВъв връзка с EVN тя поясни, че не може да навлиза в детайли, защото има разследване на прокуратурата.\nЕтикети: Стоян Мавродиев КФН Димана Ранкова Конфликт на интереси


Ароматите в електронните цигари водят до дихателни проблеми - Здраве, диети и спорт - EdnaJena.com\nАроматите, които се слагат в електронните цигари могат да бъдат причинител на дихателни проблеми, посочва се в проучване. Химикалите, които най-често се използват, за да се добавя вкус в електронните цигари, са същите, които се добавят в захарните изделия и храните.\nТова е и причината на пазара да бъдат обявявани и продавани като напълно безопасни, информира ни Индипендънт. Учени от Portland State University обаче са напълно убедени, че тази безопасност се отнася единствено за консумирането, не и за вдишването на ароматите.\nСлед приемането на забраната за тютюнопушене на обществени места електронните цигари стават все по-популярни – купуват се и в Европа, и в САЩ. Учените обаче са категорични, че гражданите изобщо не си задават въпроса вредни ли са те и ако да - до каква степен.\nЗдравните експерти все още нямат единна позиция по въпроса доколко са вредни електронните цигари. От Световната здравна организация правят мащабно проучване...


Нова начинаеща група за народни танци – Школа за народни танци "Наниз"\nНова начинаеща група за народни танци\nШкола за народни танци „Наниз“ сформира нова група за начинаещи хороигралци.\nАко смятате, че това е вашето призвание, но не знаете нито една стъпка, ако сте канени на сватба и искате да се отсрамите 😉 Ако просто Ви се танцува, както на нас… Заповядайте на 13.06 в 19:30 в залата ни.\nНародните танци нямат нужда от реклама, но в няколко точки ще се опитам да Ви убедя защо точно на тях трябва да се спрете:\nИ последно само за тази статия ( а не, че няма повече с какво да хваля народните танци ) на всяка следваща репетиция ще ставате все по добри и ще научавате нещо ново. Това е онова хубаво чувство да покоряваш нови върхове и цели.\nАко вече сме успели да Ви запалим по народните танци, ще се радваме да се присъедините към нас. И това не важи само за начинаещи. Имаме още две групи които са средно – напреднали и напреднали, може да се включите и при тях\nПредставяме Ви и една ексклузивна оферта – 4 посещения на народни танци за начинаещата ни група, която стартира на 13.06 само за 10лв. Може да закупите ваучера си от тук\nshkolananiz 14/05/2016 18/08/2016 Новини\n← Да поработим в събота\nРъководителите на новата група →


Гуменки VANS - Slip-On 59 VN0A38GUVT01 (Washed Nubuck/Canvas) Eb, цени\nМодно предложение на марка Vans. Горната част на обувките е оформена от най-качествени суровини: Естествена кожа - Набук. Стелката е материал. Подметката е гума. Обувки за всеки ден - непреходни и универсални.\nМодно предложение на марка Vans. Горната част на обувките е оформена от най-качествени суровини: Естествена кожа - Набук. Стелката е материал. Подметката е гума. Обувки за всеки...\nГуменки VANS - Slip-On 59... цени\nГуменки VANS - Comfycush Authent VN0A3WM7WWC1 (Washed Canvas) Grenadine\nГуменки CONVERSE - Ctas Ballet Lace Slip 564314C Plum Chalk/Washed Lilac\nГуменки VANS - Authentic VN0A2Z5I19X1 (Washed) Tie Dye/True Wht\nВнимание: цените, препратките и продуктовите описания за Гуменки VANS - Slip-On 59 VN0A38GUVT01 (Washed Nubuck/Canvas) Eb са въведени от магазините, регистрирани при нас. Моля, уведомете ни, ако намерите някакви грешки.\nОбщ преглед: Гуменки VANS - Slip-On 59 VN0A38GUVT01 (Washed Nubuck/Canvas) Eb\nНамерете най-добрите предложения за Гуменки VANS - Slip-On 59 VN0A38GUVT01 (Washed Nubuck/Canvas) Eb в ShopMania. Можете да закупите Гуменки VANS - Slip-On 59 VN0A38GUVT01 (Washed Nubuck/Canvas) Eb от стотици, заслужаващи доверието Ви онлайн магазини, които доставят в цяла България и предлагат най-добрата цена за Гуменки VANS - Slip-On 59 VN0A38GUVT01 (Washed Nubuck/Canvas) Eb. Прочетете коментарите на клиентите за съответните продукти, вижте снимките за Гуменки VANS - Slip-On 59 VN0A38GUVT01 (Washed Nubuck/Canvas) Eb научете повече за характеристиките му. Само в ShopMania можете да намерите най-големите намаления и разпродажби, да сравните Дамски обувки и да закупите на възможно най-ниска цена Гуменки VANS - Slip-On 59 VN0A38GUVT01 (Washed Nubuck/Canvas) Eb обувка за жена и хиляди други подобни продукти.


Задава ли се сватба? Гущеров с важна стъпка за връзката си със Светлана Василева – СНИМКА: | Сензация - здраве и красота\nГущеров и Светлана на Нова година\nСветлана Василева е с една крачка по- близо до това да се превърне в новата госпожа Гущерова. След като заряза милионерския син за десетина дни, сега той е още по- влюбен в нея и дори предприе решителна крачка в отношенията им.\nХристиян Гущеров запозна плеймейтката с майка си Анелия Гущерова навръх Нова година. Милионерският наследник покани за празника в палата в „Бояна“ най- близките. И така успя да запознае най- после майка си с новото гадже. А Светлана Василева не пропусна да сподели снимка в социалните мрежи от срещата.\nМайката на Християн – Анелия Гущерова и Светлана\nПлеймейтката и Християн се събраха отново на 27 декември, след като се разделиха за десетина дни. Блондинката му беше толкова бясна, че отпразнува рождения си ден на 21- и без него. Каква беше причината за бурната, но кратка раздяла, все още не е ясно. Но се говори, че на пияна глава Гущеров наговорил гадни неща на плеймейтката. Тя набързо си събрала багажа и избягала от палата му.\nНо след десетина дни, пак така внезапно, се върна обратно. Милионерът я убедил, че много я обича и държи на нея, като за извинение й подарил тузарски автомобил. Така ядът на Светлана отминал като лятна буря и тя отново се върна в дома му в „Бояна“.\nА за да покаже сериозните си намерения към нея, Християн я запознал най- после с майка си, което е повече от сигурен знак, че иска връзката им да стане още по- сериозна.\nАнелия Гущерова, запозна, майка, Светлана Василева, християн гущеров\nЗадава ли се сватба? Гущеров с важна стъпка за връзката си със Светлана Василева – СНИМКА: добавена от Надя Колева на 05.01.2018


Храна за мойте канибали: Хумус\nТази разядка от нахут, зехтин, сусамов тахан и подправки е една чудесна паста от Близкия Изток- за намазване на филия, за всякакви зеленчуци, или за разядка по всяко време, което се сетите, защото може да стои поне 4-5 дни в хладилника. И която разядка аз отказвах да правя през последната петилетка, защото ми идваще доста тежка. Този път обаче е по мой вкус :) и одобрена от момичетата. Рецептата, която Ви предлагам вече не е за перфектния, оригинален хумус, тъй като е с равни части сусамов и слънчогледов тахан (вместо сусамов) и половината от зехтина за пасиране замених с олио. Както при майонезата, която ако е приготвена със зехтин не ми допада.\nСветлият хумус е чист, само от нахут , оранжевият - с печени червени чушки и печен чесън. Втория вариант харесахме повече. Пастетът е с кремообразна структура и ароматен :) от чесъна и кимиона и една идея пикантен, разари лютия пипер. Който естествено може да замените със сладък, ако решите да опитате моя начин. Използвала съм сварен нахут - от буркан. При такова изобилие от видове на пазара - не мисля да кисна и варя нахут :)\n1 консерва сварен нахут (450г чисто тегло, без водата/аквафаба)\nсок от половин лимон (или повече, тук се опитва на вкус )\n1/2 ч.л. смлян киимон\nоколо 150 мл вода\nсол на вкус (1 голяма щипка при мен)\n* Отцедения нахут се поставя в купа на блендер/или пасатор.\n* Прибавят се нарязаните скилидки чесън, половината зехтин и олиото, таханите, лимоновия сок и 50 мл вода .\n* Пасира се/разбива, докато се смелят грубо зърната на нахута.\n* Прибавя се останалия зехтин и по малко от водата и сместа се разбива/пасира, докато се получи мека, почти фино гладка маса.\n* Тук се опитва на сол и се прибавя колкото трябва, както и още лимонов сок, на вкус. На мен ми пое сока на 1 лимон, но не всеки хапва кисело като мен.\n* Подправя се с кимион и разбърква за последно.\n* Сервира се в чиния и залива с още зехтин (може да го приготвите като кладенче по средата на хумуса) и поръсва със ситно нарязан магданоз и лют, или сладък червен пипер.\nТози е малко по-мек като консистенция.\n1 консерва сварен нахут (450г чисто тегло )\n1 глава печен чесън\n3 печени червени чушки (средни)\nе както горния, с тази разлика, че главата чесън е печена, завита в парче фолио във фурната - за ок. 30 мин. (обикновено слагам, когато пека нещо друго, а печеният чесън е много добра добавка към всякакви пюрета и меса) Изваждам само месестата част на скилидките и пасирам с останалите продукти. Чушките ги нарязвам на едро и тогава поставям в купата на пасатора. Тук няма кимион :)\nПубликувано от pep-4o в 21:48:00 ч.\nЕтикети: Дип/пастет и сос, Предястия\nElena Dimitrova 30 март 2021 г., 13:09 ч.\nСтрахотен е хумуса Пепи.Правя го често в най - различни варианти.Комбинирам различни продукти - печени зеленчуци, пролетна зеленина.Със зехтин е тежка разядката, с олио - по - лека.\nПоздрав , бъдете здрави !\npep-4o 31 март 2021 г., 18:04 ч.\nЗначи добре съм направила, че му дадох шанс, като го направих с олио и зехтин :) Сега вече има зеленини, ще пробвам с нещо зеленичко да разнообразя.\nБъдете здрави и вие!\nСьомга в бутертесто\nХрупкави пилешки филета с корнфлейкс на фурна


Полша ще обвини двама руски диспечери за авиокатастрофата край Смоленск - Mediapool.bg\nПолша ще обвини двама руски диспечери за авиокатастрофата край Смоленск\n18:23 | 27 март 2015 | 3 коментара\nПолша ще повдигне обвинения срещу двама руски авиодиспечери заради самолетната катастрофа край Смоленск през 2010 година, при която загина президентът Лех Качински. Това съобщи полският военен прокурор Иренеуш Шелонг в петък, цитиран от Ройтерс.\nПо думите му полските разследващи са установили, че катастрофата е причинена от невъзможността на екипажа на самолета да реагира адекватно на метеорологичните условия. "Мненията на експертите ни дават основания да повдигнем обвинения срещу двама руски граждани, членове на наземния контрол", обяви прокурор Шелонг.\nПолското държавно обвинение вече е започнало процедура по повдигане на обвиненията срещу авиодиспечерите, които са насочили самолета за кацане на летището в Смоленск. Едното обвинение ще е за пряко причиняване на заплаха от въздушна катастрофа, а другото - за неумишлено причиняване на въздушна катастрофа.\nСпоред полковник Иринеуш Шелонг диспечерите не са издали заповед за изход на второто прелитане. "Ние бихме искали да ги разпитаме", каза той. В документите по обвинението е вписано, че на контролната кула на летището в Смоленск цари "хаос".\nМалко е вероятно Русия да се съгласи да екстрадира своите граждани, за да бъдат изправени пред полския съд. Досега Варшава нееднократно искаше от Москва да ѝ предаде останките от самолета.\nВ момента Варшава е сред най-силните критици на политиката на Русия заради поддръжката на проруските сепаратисти в Източна Украйна. Новите действията на Полша вероятно ще обтегнат допълнително отношенията между двете държави.\nПрокурор Шелонг не назова имената на обвиняемите и не посочи подробности за техните действия или бездействия, които са допринесли за инцидента.\nПрез 2011 г. Междуведомствената комисия, създадена в Русия по разследване на катастрофата, публикува окончателните резултати от разследването, според които непосредствената причина за катастрофата е решението на екипажа да не използва резервния план за кацане. В доклада се посочват и системни причини - недостатъчни сигурност на полета и подготовка на екипажа. Впоследствие комисията публикува и допълнителни резултати от проверката си, в които се говореше за натиск над екипажа от страна на намиращия се на борда главнокомандващ на военновъздушните сили на Полша генерал Анждей Бласик.\nПолската прокуратура не се съгласи обаче с тези изводи на комисията.\nПолски политици нееднократно са изказвали съмнения в истинността на руската версия за катастрофата, а някои са вамеквали, че има вероятност катастрофата да е била предизвикана умишлено. Тези предположения бяха официално отхвърлени както от руските, така и от полските власти. Срокът на следствието е удължен до 10 октомври т.г.\nПри катастрофата загинаха осем души екипаж и 88 пътници, в това число президентът Качински и други високопоставени полски политици, военни и обещественици. Трагедията шокира полското общество и продължава да е източник на силни антируски настроения.\nКачински и придружаващата го делегация пътуваха за Смоленск, където трябваше да присъстват на възпоменателна церемония в памет на жертвите на Катинското клане. По време на Втората световна война край Катин по заповед на Сталин съветските служби екзекутират над 20 000 пленени полски офицери и ги заравят в масови гробове.\nИ руските диспечери имат вина за катастрофата край Смоленск\nДействията на екипажа са довели до катастрофата на самолета на Качински\nВаршава е недоволна от руското разследване на катастрофата край Смоленск\nКачински благодари на Русия за помощта след катастрофата край Смоленск


Желязков: 3 сценария за пакета "Мобилност" - България | Vesti.bg\nСпоред министъра гласуването на пакета ще засили разделението в Европа. Той се срещна с Таяни\n14 януари 2019, 18:17, oбновена в 18:27\nИ ма три варианта за гласуването на пакета Макрон, срещу който се обявиха превозвачи, и правителството ги подкрепи, това заяви транспортният министър Росен Желязков в Страсбург след среща с председателя на Европейския парламент Антонио Таяни. В четвъртък превозвачите излязоха на протест в Брюксел, докато транспортната комисия решаваше за пакета "Мобилност". Според превозвачите ако се гласува, това ще доведе до фалити.\nПървият вариант е да се внесе само приетото предложение - едно от трите. Вторият е да се внесе целият пакет. Третият е да се внесе в новия европарламент. На 31 януари докладът може да се гледа по същество в Брюксел. Дали това ще стане обаче ще стане ясно на председателски съвет, който ще е или този или следващият четвъртък. В същото време на 21 януари се събират координаторите, които не успяха да постигнат съгласие, обясни Желязков.


Инсталиране на Visio - Поддръжка на Office\nVisio Professional 2019 Visio Standard 2019 Visio Professional 2016 Visio Standard 2016 Office за фирми Администратор на Office 365 Office 365 Small Business Администратор на Office 365 Small Business Office.com Visio Online Plan 2 Visio Professional 2013 Още... По-малко\nАбонамент Ако вие или вашата организация има абонамент за Visio Online (план 2) няма да видите опция за инсталиране на Visio, освен ако нямате даден лиценз за вас. Научете как да проверите вашите лицензи в Кой продукт на Office 365 или лиценз имам? Ако сте администратор на Office 365, отговорен за даването на лицензи, вижте Даване на лицензи на потребителите.\n-Абонамент Ако имате Visio Professional 2019, 2016 или 2013, трябва да сте получили продуктов ключ с покупката си. Преди да инсталирате Visio първия път, влезте със съществуващ или нов Акаунт в Microsoft и въведете своя продуктов ключ в office.com/setup. Използването на ключ свързва вашия акаунт с приложението на Visio и трябва да направите това само веднъж. Вече сте направили това? Продължете нататък и Влизане за изтегляне на Visio.\nСтъпките по-долу са за абонаментна версия на Visio Online Plan 2 и еднократно закупуване (без абонамент) на версия на Visio 2019, 2016 или 2013. За Visio 2010 или 2007 следвайте стъпките в Office 2010 или Office 2007. Visio се продава като самостоятелно приложение, така че ако не разполагате още с него, Купете или изпробвайте Visio.\nВлезте за изтегляне на Visio\nВлезте с акаунта, който сте свързали с тази версия на Visio. Този акаунт може да бъде акаунт в Microsoft (използван с версиите без абонамент) или служебен/учебен акаунт (използван с версиите с абонамент).\nСлед влизане, изпълнете следните стъпки, които съответстват на типа на акаунта, с който сте влезли за вашия абонамент или за версия на Visio без абонамент.\nVisio Professional (или Standard)\nАко имате няколко продукта на Office, може да се наложи да превъртите през списъка с вашите собствени продукти, или ако имате абонамент за Office 365 от заглавката, изберете Услуги и абонаменти ,която изброява всички продукти на Microsoft, които притежавате.\nНамерете версията на Visio, която искате да инсталирате и изберете Инсталиране.\nСъвет: За да инсталирате Visio на друг език или за да инсталирате 64-bit версия, изберете линка Други опции. Изберете езика и колко битова версия искате, след което изберете Инсталирай.\nVisio онлайн план 2\nОт началната страница на Office изберете Инсталиране на приложенията на Office > Други опции за инсталиране. (Ако сте задали различна начална страница, отидете на aka.ms/office-install.)\nПод Софтуер изберете Visio. Изберете езика и битовата версия, която искате, и след това изберете Инсталиране. (За да инсталирате 64-битова, под версия изберете Разширени, изберете 64-битоваи след това изберете Инсталиране.)\nСъвет: Ако Visio не е в списъка под заглавието за навигация Софтуер от лявата страна на страницата ви, това вероятно означава, че не ви е даден лиценз. Проверете дали имате лиценз и ако не, обърнете се към вашия администратор и поискайте да ви бъде възложен.\nСега трябва да започне изтеглянето на Visio. Следвайте подканите в "Стъпка 2", за да завършите инсталирането.\nВашата инсталация е готова, когато видите фразата "Готови сте! Visio сега е инсталиран" и се изпълнява анимация, която ви показва къде да намерите приложенията на Visio на вашия компютър.\nСледвайте инструкциите в прозореца, за да намерите Visio, например в зависимост от вашата версия на Windows, изберете Старт и след това превъртете надолу, за да намерите Visio в списъка с приложения.


Не яжте това, ако искате да се справите с гнева и тъгата | Jurnal.BG\nНе яжте това, ако искате да се справите с гнева и тъгата\nВижте няколко храни, които няма шанс да ви спасят от лошото настроение, а точно обратното\n19 Jun 2020 9:00\nSplitShire от Pexels\nНай-лесният начин да разсеем мислите си и да поразтоварим малко, когато сме много ядосани или тъжни, безспорно е похапването. Потвърждават го и диетолозите. Но преди да се натъпчете с каквото видите у дома, по-добре помислете какво точно ще изберете, защото не е без значение.\nКакво прави храната с тялото ни?\nСтимулира производството на ендорфини, а както знаем това са хормоните на щастието. Не всички продукти обаче имат способността да повдигат духа ни, а някои дори влошават състоянието ни. Затова ето един малък списък на т.нар. „тъжни храни“, събран от американски учени.\nХрани, които влошават настроението\nЕ, чипсът принципно не е най-подходящото нещо, ако искате идеална фигура, само че не това е най-големият му проблем. Съдържа редица изключително вредни киселини и канцерогенът акриламид, които имат негативно въздействие върху организма ни. Именно те блокират ендорфините, което пък се отразява зле на мозъка ни.\nМоже и да не ви звучи като нещо притеснително, но шунката също е по-добре да отсъства от менюто ви, ако обичате да прекалявате с нея. Причината за това е, че съдържа много захар, сол, консерванти и нитрати. Те могат да засегнат храносмилателната система.\nСладки безалкохолни напитки\nПотенциален фактор за развитие на депресии, твърдят специалистите. Тук отново проблемът е с голямото количество захар. Затова безалкохолните напитки пренасищат кръвта със захар и впоследствие завършват с рязък спад, а това води и до лошо настроение.\nЗа него вероятно сте чували, но все пак нека го кажем и ние. Съдържа промишлени мастни киселини Омега-6. И, въпреки факта, че учените отдавна спорят за ползите и вредите от консумирането на този продукт, не едно и две проучвания потвърждават отрицателния ефект на маргарина върху настроението ни.\nВеднага искаме да уточним, че не е добре да започваме деня си с тях – иначе не са сред „забранените“ храни. Когато подготвяме закуската си, добре е да се сетим, че организмът ни се събужда доста по-бавно от мозъка. Ето защо огромните дози въглехидрати не са препоръчителни.\nхрани здраве настроение


Говорни нарушения при детето / moetodete.bg\n23.02.2018 • от www.MoetoDete.BG 0 коментара\nКои са най-честите говорни смущения и кога е нужна консултация с логопед?\nОще на 7-8 месеца детето разбира определени словосъчетания. Например когато му кажеш „подай ръчички“, „вземи мечо“ то реагира с мимика или жест. Около 10-тия месец използва срички, които повтаря многократно- „ма-ма-ма“, „та-та-та“. Като норма след 1-вата годинка започва бурното развитие на речта – появяват се много нови думи.\nНа 2 години вече има изградена реч с фрази, а на 3 – почти всичко е формирано, но все още може да има затруднения с по-сложните звуци (р, л).\nНай-честите говорни нарушения, които в повечето случаи изискват намесата на специалист са следните:\nт.нар. междузъбен сигматизъм – в този случай детето плези езиче между зъбите и звуковете „с, з, ц“ и „ш, ж, ч“ стават проблемни. По този начин речта е неразбираема, детето се притеснява, когато говори, а неговите връстници се опитват да му подражават, защото им звучи по-различно и по-интересно.\n„л, р“ - това са най-трудните звуци в българския език. Тяхното правилно произношение може да се изчака до 7-тата година, но не трябва да се пренебрегва факта, че колкото по-голямо е детето толкова по-бавно се постигат корекциите.\nВ повечето случаи заекването започва на 3-4 години. Причините за това състояние могат да бъдат различни. Родителят не е обърнал нужното внимание, не е работено навреме и в един момент се получава отказ от говоренето. Често пъти родителите едва на 6-тата година казват: „то започна да заеква“ и търсят помощ. Всъщност детето е заеквало и като по-малко, но не са му обърнали внимание. А ранното обстойно изследване от специалист би спестило много притеснения.\nПрофилактика: В детските градини поне веднъж годишно задължително се провежда профилактичен преглед от логопед. Ако специалистът забележи говорни нарушения, осведомява родителя и сериозното отношение към проблема е особено важно, за да бъде той своевременно коригиран. Има говорни нарушения, които могат да се изчакат до дадена възраст, но други не търпят отлагане, защото водят до патология.\n3 г. - на тази възраст е добре да бъде проведен профилактичен преглед с логопед. По-добре една консултация без повод, отколкото закъсняла.\nМного често причина за говорните нарушения при децата е дългото използване на биберон. Ето защо е добре майките отрано да започнат да използват лъжичка и чашка.\nОт особено значение е също така комуникацията с малкото. Говори му още преди раждането - то те чува.\nА когато вече е в обятията ти не забравяй, че общуването – показването и обяснението на това, което говориш, силно влияят на психологическото и умственото развитие на детето.\nГоворенето на „бебешки език“ е добре да бъде до определен период. Говори ясно и изразително на детето, за да бъдеш негов пълноценен учител в усвояването на речта.\nКонсултант: Нивелина Бижева, логопед и сурпедагог, София\nОще за: говор, логопед, проблеми в говора\nКоментари за “Говорни нарушения при детето”